C 152/192
SK
Úradný vestník Európskej únie
6.4.2022
Stanovisko Európskeho hospodárskeho a sociálneho výboru – Návrh nariadenia Európskeho parlamentu a Rady, ktorým sa mení nariadenie (EÚ) 2018/841, pokiaľ ide o rozsah pôsobnosti, zjednodušenie pravidiel týkajúcich sa dodržiavania záväzkov, stanovenie cieľov členských štátov na rok 2030 a záväzok spoločne dosiahnuť klimatickú neutralitu do roku 2035 v sektore využívania pôdy, lesného hospodárstva a poľnohospodárstva, a nariadenie (EÚ) 2018/1999, pokiaľ ide o zlepšenie monitorovania, podávania správ, sledovania pokroku a preskúmania [COM(2021) 554 final] (2022/C 152/32)
Spravodajca: Anastasis YIAPANIS
Konzultácia
Európsky parlament, 13.9.2021 Rada, 17.9.2021
Právny základ
článok 304 a článok 192 ods.
1 Zmluvy o fungovaní Európskej únie.
Príslušná sekcia
sekcia pre poľnohospodárstvo, rozvoj vidieka a životné pro­ stredie
Prijaté v sekcii
25.11.2021
Prijaté v pléne
8.12.2021
Plenárne zasadnutie č.
565
Výsledok hlasovania (za/proti/zdržalo sa)
145/1/3
1.
Závery a odporúčania 1.1.
EHSV sa veľmi aktívne angažuje v boji proti zmene klímy a jednoznačne súhlasí s tým, že je potrebné zaviesť účinné a okamžité opatrenia.
Je potrebné vyvinúť spoločné úsilie verejných i súkromných subjektov na zabezpečenie aktívneho zapojenia, podpory a zodpovednosti občanov a miestnych komunít a na vytvorenie dodatočných finančných prostriedkov na podporu prechodu na nízkouhlíkové hospodárstvo. 1.2.
Európu zasiahli bezprecedentné lesné požiare a povodne a súčasne rekordné suchá a vlny horúčav.
Prostredníctvom inteligentného a udržateľného hospodárenia s vodami možno do veľkej miery zlepšiť schopnosť EÚ zmierniť požiare a bojovať proti nim a zvýšiť odolnosť proti intenzívnym dažďom, povodniam a suchám. 1.3.
Zmena klímy a strata biodiverzity sú navzájom prepojené a musia sa riešiť spoločne.
Je nevyhnutné riešiť stratu biotopov, znečistenie, nadmerné využívanie prírodných zdrojov, znečistenie a šírenie inváznych druhov s cieľom zabezpečiť ochranu prirodzených ekosystémov a plnenie životne dôležitej sociálnej a hospodárskej úlohy sektorov súvisiacich s pôdou. 1.4.
Členské štáty by mali navrhnúť legislatívne rámce na stimulovanie poľnohospodárov a lesných hospodárov, aby zavádzali nové udržateľné obchodné modely, ktoré podporujú biodiverzitu, v ktorých sa uplatňujú pravidlá obehového hospodárstva a ktoré vytvárajú udržateľné postupy pri produkcii biomasy.
EHSV požaduje vnútroštátne programy na obnovu vysoko kvalitných mokradí a domnieva sa, že emisie z mokradí by sa mali započítavať čo najskôr, a nie až od roku 2026. 1.5.
Vzhľadom na to, že zmiernenie zmeny klímy je celosvetovým problémom, EHSV sa domnieva, že úsilie EÚ musí byť doplnené cielenými účinnými externými diskusiami o okamžitom celosvetovom zapojení, spravodlivom rozdelení zaťaženia a spravodlivej hospodárskej súťaži. 1.6.
EHSV vyzýva na rozsiahlu propagáciu a podporu udržateľných poľnohospodárskych postupov ako striedanie plodín, zhodnocovanie organického odpadu, presné poľnohospodárstvo, permakultúra atď.
Pôda sa musí vo všetkých členských štátoch obhospodarovať starostlivo, pri zabezpečení primeranej rovnováhy medzi konkurencieschopnosťou a udržateľnosťou a poskytnutí potrebných možností financovania.
EHSV víta zámer Komisie navrhnúť regulačný rámec pre odstraňovanie uhlíka v odvetví poľnohospodárstva.